पटना । बिहार औद्योगिक क्षेत्र विकास प्राधिकार (बियाडा) 65टा कंपनी कए 23. 15 एकड़ भूमि क आवंटन केलक अछि। इ कंपनी 111. 54 करोड़ क निवेश करत। दरभंगा आ मुजफ्फरपुर क्षेत्रीय कार्यालय स 115 उद्यमी क प्रस्ताव आयल छल, जाहि मे स 65टा कए भूमि आवंटित करबाक अनुशंसा पीसीसी (परियोजना समाशोधन समिति) केलक अछि। तीन आ दस अगस्त कए पीसीसी क बैठक भेल छल जाहि मे बिहार राज्य नियंत्रण प्रदूषण पर्षद, सीआइआइ, बिहार इंडस्ट्रीज एसोसिएशन, बिहार चैंबर ऑफ कॉमर्स आ बियाडा क पदाधिकारी शामिल छलाह। मुख्यत फूड प्रोसेसिंग, प्लास्टिक, प्रेस आ वस्त्र उद्योग लेल मुजफ्फरपुर, रामनगर, सीतामढ़ी, दरभंगा, धरमपुर, पंडौल (मधुबनी), समस्तीपुर आदि औद्योगिक क्षेत्र मे भूमि आवंटित कैल गेल अछि।
 वर्ष 2006 मे औद्योगिक नीति बनलाक बाद राज्य क विभिन्न जिला मे नव-नव उद्योग लागि रहल अछि। एहि स पहिने 20-25 साल मे स्थिति बेहद खराब भ चुकल छल। कईटा छोट-पैघ कंपनी मे ताले लगल छल।
 उद्यमी राज्य स पलायन करि गेलाह। नव माहौल मे उद्यमी एक बेर फेर बिहार दिस आबि रहल छथि। हुनका आब सरकार दिस स सेहो सहयोग भेट रहल अछि। परिणाम देखल जा रहल अछि जे पांच साल मे 54टा नव कंपनी मे उत्पादन शुरू भ चुकल अछि अथवा पुरानी कंपनी क क्षमता क विस्तार भेल अछि। एहि मे करीब 80 फीसदी कंपनी मे उत्पादन पिछला एक वर्ष मे शुरू भेल अछि। एकर अलावा 146 कंपनी क निर्माण कार्य प्रगति पर अछि। एहि स 1,852 करोड़ क निवेश भ चुकल अछि।
 जाहि 54टा कंपनी मे काज शुरू भेल अछि ओकर द्वारा 697 करोड़ टका क निवेश भेल अछि। उद्योग विभाग क राज्य निवेश प्रोत्साहन पर्षद स 486 इकाइ क प्रस्ताव मंजूर कैल जा चुकल अछि। एकर द्वारा कुल 2,52,220 करोड़ क पूंजी निवेश प्रस्तावित अछि। कृषि आधारित क्षेत्र हेबाक कारण स एहि ठाम खाद्य प्रसंस्करण उद्योग क अपार संभावना अछि। ताहि लेल सबस बेसी एहि क्षेत्र क 241टा कंपनी क प्रस्ताव कए मंजूरी देल गेल अछि। जाहि मे स 18टा इकाइ मे काज शुरू भ चुकल अछि। जाहि मे 220 करोड़ क निवेश भेल अछि। खाद्य प्रसंस्करण उद्योग लगेबा लेल सरकार कई प्रकार क (35 फीसदी तक) अनुदान सेहो दैत अछि।
 स्वीकृत जे भेल परियोजना (खाद्य प्रसंस्करण)
* रुचि सोया इंडस्ट्रीज, दुर्गावती, कैमूर (198 करोड़),
* सुमन एग्रीटेक, कोइलवर, भोजपुर (110 करोड़),
* बंसल बिस्कुट, हाजीपुर (29 करोड़),
* जेवीएल एग्रो इंडस्ट्रीज लि, डेहरी, रोहतास (47 करोड़),
* झुनझुनवाला ऑयल मिल्स, कुदरा, रोहतास (19 करोड़),
* औरो सुंदरम इंटरनेशनल, फारबिसगंज, अररिया (64 करोड़)
* लावण्या फिनवेस्ट , मुजफ्फरपुर (36 करोड़)
* ब्रिटेनिया इंडस्ट्रीज लिमिटेड, हाजीपुर (55 करोड़)
* केवेन्टर फूड्स पार्क इन्फ्रा लि, कहलगांव, भागलपुर (130 करोड़)
मोदी स्टील लिमिटेड, पटना, अंबुजा ग्रुप ऑफ कंपनी, पटना, लेदर कॉरपोरेशन क यूनिटें, अशोक पेपर मिल, दरभंगा, निगम क 17टा चीनी मिल, आइडीपीएल, मुजफ्फरपुर, प्रभात जर्दा फैक्टरी, मुजफ्फरपुर, मॉरटन कॉन्फेक्शनरी, मढ़ौरा, पाइसाइड्स फॉस्पेट केमिकल्स लिमिटेड, अमझौरयूबी डिसटिलरी, गोपालगंज, हिंदुस्तान फर्टिलाइजर, बरौनी, नेशनल टेक्सटाइल लिमिटेड, मोकामा। 